Surah Al-Lail

Surat Al Lail (basa Arab:الّيل, al lail, "Peuting") nyaéta surat ka-92 dina al Qur'an. Surat ieu diwangun ku 21 ayat, kaasup golongan surat Makkiyah, diturunkeun sanggeus surat Al A'la. Surat ieu dingaranan Al Lail (peuting), dicokot tina kecap al lail anu aya dina ayat kahiji surat ieu.
Poko-poko eusi surat Al Lail

Usaha manusa éta téh rupa-rupa, alatan éta balesanana nu ogé béda-béda; jelema anu resep sidekah, takwa sarta ngaenyakeun  ayana pahala anu panghadéna (sawarga) bakal dimudahkeun ku Alloh pikeun ngalakonan kahadéan anu mawa kana kabagjaan di ahérat, tapi jelema anu digampangkeun ku Alloh pikeun ngalakonan kejahatan-kejahatan anu mawa kasangsaraan di ahérat, harta bandana moal baris méré  mangpaat ka manéhna; jelema anu medit ngarasa dirina cukup sarta ingkar kana ayana pahala anu panghadéna  (sawarga).

Surat Al Lail ngajelaskeun yén amal-amalan anu dipigawé kalawan ihlas samata-mata néangan karidoan Alloh éta pisan anu mawa kabagjaan di ahérat jaga.

Eusi jeung Tarjamah

 Ayat ka Tulisan Arab Tarjamah basa Sunda 1. وَٱلَّيۡلِ إِذَا يَغۡشَىٰDemi peuting nalika poék (nutupan cahaya beurang), 2. وَٱلنَّہَارِ إِذَا تَجَلَّىٰjeung beurang nalika caang padang narawangan. 3. وَمَا خَلَقَ ٱلذَّكَرَ وَٱلۡأُنثَىٰٓjeung diciptakeunana  lalaki jeung awéwé.. 4. إِنَّ سَعۡيَكُمۡ لَشَتَّىٰSaéstuna  jalan (usaha) maranéh téh rupa-rupa. 5. فَأَمَّا مَنۡ أَعۡطَىٰ وَٱتَّقَىٰSing saha anu béréhan jeung takwa. 6. وَصَدَّقَ بِٱلۡحُسۡنَىٰjeung anu ngaenyakeun kana ayana pahala panghadéna (sawarga), 7. فَسَنُيَسِّرُهُ ۥ لِلۡيُسۡرَىٰnya ku Kami baris digampangkeun kana (jalan) anu gampang. 8. وَأَمَّا مَنۢ بَخِلَ وَٱسۡتَغۡنَىٰTapi sing saha anu korét turta ngarasa aya dina kacukupan, 9. وَكَذَّبَ بِٱلۡحُسۡنَىٰjeung ingkar kana ayana pahala pangdéna (sawarga), 10. فَسَنُيَسِّرُهُ ۥ لِلۡعُسۡرَىٰnya ku Kami baris digampangkeun kana jalan hésé-béléké. 11. وَمَا يُغۡنِى عَنۡهُ مَالُهُ ۥۤ إِذَا تَرَدَّىٰٓJeung harta-bandana moal bisa nulungan upama manéhna binasa. 12. إِنَّ عَلَيۡنَا لَلۡهُدَىٰSaenyana kawajiban Kami méré pituduh. 13. وَإِنَّ لَنَا لَلۡأَخِرَةَ وَٱلۡأُولَىٰJeung saenyana boga Kami ahérat jeung dunya. 14. فَأَنذَرۡتُكُمۡ نَارً۬ا تَلَظَّىٰKu kituna, Kami ngawawadian maranéh ku seuneu nu ngéntab-ngéntab. 15. لَا يَصۡلَٮٰهَآ إِلَّا ٱلۡأَشۡقَىMoal dipanggang di dinya kajaba jalma nu pangcilakana. 16. ٱلَّذِى كَذَّبَ وَتَوَلَّىٰAnu ingkar (tina bebeneran) turta ngabalieur (tina iman). 17.  وَسَيُجَنَّبُہَا ٱلۡأَتۡقَىJeung bakal dijauhkeun éta naraka téh ti jalma anu pangtakwana. 18. ٱلَّذِى يُؤۡتِى مَالَهُ ۥ يَتَزَكَّىٰAnu ngadarmakeun harta-bandana lantaran hayang nyucikeunana. 19. وَمَا لِأَحَدٍ عِندَهُ ۥ مِن نِّعۡمَةٍ۬ تُجۡزَىٰٓPadahal euwueh saurang ogé anu méré nikmat ka manéhna  nu kudu dibales budina. 20. إِلَّا ٱبۡتِغَآءَ وَجۡهِ رَبِّهِ ٱلۡأَعۡلَىٰTapi karana miharep karido Pangéranna Nu Maha Luhung. 21. وَلَسَوۡفَ يَرۡضَىٰ Mangke éngké manéhna éstu bakal pinanggih jeung kapuasan.

Hubungan surat Al Lail jeung surat Adh Dhuha
Dina surat Al Lail diterangkan yén jelema anu takwa baris digampangkeun ku Alloh ngalampahkeun gawé takwana antukna meunang kabagjaan. Sedengkeun dina surat Ad Dhuha diterangkan yén kauntungan di ahérat leuwih alus batan kauntungan di dunya

Tumbu ka luar

Kategori:Surah dina Al-Qur'an